লালমনিরহাট, ২৯ জুন- লালমনিরহাট সদর উপজেলার মোগলহাট ইউনিয়নের ইটাপোতা গ্রামে অসুস্থ কলিম উদ্দিনের কন্যা মাজেদা বেগম। মাজেদা ঢাকায় গিয়েছিলেন এক পুলিশ সার্জেন্টের বাসায় গৃহকর্মী হিসেবে কাজ করতে। ভাগ্যবদলের জন্য কাজ করতে যাওয়া মাজেদা বেগম ফিরেছেন নির্মম নির্যাতনের শিকার হয়ে। সারা শরীরে নির্যাতনের ক্ষত নিয়ে গত তিনদিন ধরে লালমনিরহাট সদর হাসপাতালে জীবনমৃত্যুর সন্ধিক্ষণে যন্ত্রণায় ছটফট করছেন।